täna arvas Madis, et homme proovib ta lasteaias magamist. kaasa pidavat võetama helikopteriga pidžaama ja kaisu-eesel. eesli osas Madis kahtles, sest teistega ta seda jagada ei taha.kaasavõetud mänguasjad aga kuuluvad sisekorraeeskirjade järgi jagamisele. õpetaja päästis olukorra ning ütles, et kaisuloomad pannakse kohe hommikul voodisse ära ja ohtu, et päeval keegi eeslit näpiks, ei ole. nüüd on Madis veendunud, et ta proovib. aeg on selleks soodsalt rahulik,  sest enamik sipsikuid praegu puudub. täna läks magama vaid 3 tüdrukut.  tegelikult peaks Madise rühmakaaslasi nimetama sajajalgseteks, sest see on nende rühma nimi.  homme siis saab kirja pandud kuidas läks.  täna oli lasteaias taas õnnestunud päev. plastiliiniga voolimisest oli Madis küll keeldunud. "Ma ei oska", oli ta selgitanud. kui õpetaja oli küsinud, et kas sa kodus oled proovinud, siis Madis oli öelnud: "Ei! Mu plastiliinid on kadunud!". Tegelikult voolib ta kodus isaga pea iga päev.  Madise onugi kippus lasteaias legende rääkima. Tema väitis, et tema kodus süüa ei saa. Legendi toetas asjaolu, et onu on väga heledake. Noh nagu olekski olnud nälja tõttu kuhtumas.